नई दिल्ली : सोशल मीडिया पर वीडियो के जरिए घटिया खाने की शिकायत बीएसएफ जवान तेज बहादुर यादव पर भ्रष्टाचार के आरोप तो लगे ही, साथ ही देश भर में यह मुद्दा गर्मा गया है। इस मामले के बाद कई और जवान भी वीडियो के जरिए शिकायत कर रहे हैं। हाल ही में थल सेना में लांस नायक यज्ञप्रताप सिंह ने भी सैन्य अफसरों पर सनसनीखेज आरोप लगाए हैं। जवान ने वीडियो में आरोप लगाया था कि सेना के अधिकारी जवानों का शोषण करते हैं, जब इसके खिलाफ आवाज उठाते हैं तो कोर्ट मार्शल करने और नौकरी से निकालने की धमकी देते हैं। वहीं यज्ञप्रताप की पत्नी ने भी सैन्य अफसरों पर गंभीर आरोप लगाए हैं।